**สรุปเรื่องร้องเรียนร้องทุกข์ขององค์การบริหารส่วนตำบลหินดาด**

**ประจำปีงบประมาณ ๒๕๖๔ จำนวน ๑๒ เรื่อง**

**(รอบ ๑๒เดือน )**

|  |
| --- |
| **๑.เรื่อง**  กรณีอ่างเก็บน้ำเกาะพลอง บ้านทุ่งสว่าง หมู่ที่ ๗น้ำในอ่างเปลี่ยนเป็นสีเขียว**ผู้ร้องเรียน**นายโชควาสนา เมียนขุนทด ผู้ใหญ่บ้านหมู่ที่ ๗ **สาระสำคัญ** ขอให้เจ้าหน้าที่ที่เกี่ยวข้องเข้าตรวจสอบน้ำในอ่างเก็บน้ำเกาะพลองเนื่องจากเปลี่ยนเป็นสีเขียว มีผลกระทบต่อหมู่บ้าน**ผลการดำเนินการ** ปลัด อบต. หินดาด พร้อมเจ้าหน้าที่กองสาธารณสุขและนิติกร ได้ร่วมกันลงพื้นที่เพื่อตรวจสอบข้อเท็จจริง เมื่อวันที่ ๕ มกราคม ๒๕๖๔ และแจ้งผลการพิจารณาดำเนินการให้ผู้ร้องเรียนทราบแล้ว |
| **๒.เรื่อง** กรณีได้รับความเดือดร้อนจากการไปขอรับบริการงานขออนุญาตก่อสร้างและรื้อถอนอาคาร โดยเจ้าหน้าที่ไม่อธิบายถึงขั้นตอนในการปฏิบัติงาน **ผู้ร้องเรียน**นายอำเภอด่านขุนทด**สาระสำคัญ**อำเภอด่านขุนทด แจ้งว่า ได้รับเรื่องร้องเรียนจากราษฎร กรณีได้รับความเดือดร้อนจากการไปขอรับบริการ เพื่อขออนุญาตก่อสร้าง และรื้อถอนอาคาร แต่เจ้าหน้าที่ที่เกี่ยวข้องไม่อธิบายถึงขั้นตอน และแนะนำขั้นตอนที่ถูกต้องให้ทราบ เมื่อไปติดต่อขอทราบผลการดำเนินงาน กลับไม่ได้รับคำตอบที่ชัดเจน โดยแจ้งเพียงว่า ผู้มีอำนาจลงนามไม่อยู่ ไม่มีกำหนดเวลาว่าจะแล้วเสร็จเมื่อใด ผู้ร้องจึงขอความช่วยเหลือในการตรวจสอบการปฏิบัติหน้าที่ของเจ้าหน้าที่ในกรณีดังกล่าว**ผลการดำเนินการ** -อบต. หินดาด ได้รายงานข้อเท็จจริงให้อำเภอด่านขุนทดทราบแล้ว-อำเภอด่านขุนทด ได้มีหนังสือแจ้งผลการพิจารณาโดยให้ยุติเรื่องร้องเรียนดังกล่าว |
| **๓.เรื่อง**ปัญหาการปล่อยน้ำทิ้ง น้ำเสีย จากเจ้าของบ้านข้างเคียง**ผู้ร้องเรียน**นายศักดิ์เกษม มำขุนทด**สาระสำคัญ**ผู้ร้องเรียนแจ้งว่า กำแพงบริเวณด้านหลังบ้านของตนเอง ได้เริ่มทรุดตัวและเอียง บ้านพักที่อยู่อาศัย เริ่มมีรอยแตกร้าว เนื่องจากน้ำใช้ประจำวันของบ้านฝั่งตรงกันข้ามไหลเข้ามาซึมลงดิน ผู้ร้องเรียน ได้เคยนำปูนมาใช้ทดลองซ่อมแซม เพื่อให้ทราบสาเหตุ ผลปรากฏว่า ยิ่งเกิดรอยแตกร้าวขึ้นต่อมา ช่วงวันที่ ๒๒ มกราคม ๒๕๖๔ เจ้าของบ้านฝั่งตรงข้าม ได้มาทำการขุดเจาะปูนที่ราดไว้ทำให้น้ำไหลและซึมลงมาอีก โดยอ้างว่า น้ำอาบ น้ำซักผ้า ไม่มีที่จะไหลไป จึงต้องมาทำการขุดเจาะปูนที่ราดไว้ดังกล่าว แต่ฝั่งกำแพงของเจ้าของบ้านฝั่งตรงข้าม กลับนำดินมาถมเพื่อไม่ให้น้ำไหลลงไป ก่อให้เกิดความเสียหายแก่ตัวบ้าน ของผู้ร้องเรียนอีก ผู้ร้องเรียน ได้แนะนำให้เจ้าของบ้านฝั่งตรงข้าม ขุดบ่อพักน้ำ หรือทำรางระบายน้ำ เพื่อไม่ให้น้ำไหลลงแล้ว แต่เจ้าของบ้านฝั่งตรงข้าม กลับไม่รับฟังคำแนะนำผู้ร้องเรียน ประสงค์ให้ อบต. หินดาด เข้ามาดูแลไกล่เกลี่ยหรือหาทางออกให้กับทุกฝ่ายต่อไป**ผลการดำเนินการ** - ปลัด อบต. หินดาด พร้อมเจ้าหน้าที่กองสาธารณสุขเจ้าหน้าที่กองช่าง และนิติกรได้ร่วมกันลงพื้นที่เพื่อตรวจสอบข้อเท็จจริงและไกล่เกลี่ยปัญหาให้คู่กรณีทั้งสองฝ่ายได้ตกลง ซึ่งทั้งสองฝ่ายสามารถตกลงกันได้-ยุติเรื่อง |
| **๔.เรื่อง**กรณีได้รับความเดือดร้อนจากการขุดดินบริเวณหมู่ที่ ๑๑ ตำบลหินดาด**ผู้ร้องเรียน**ได้รับแจ้งจากชาวบ้านทางโทรศัพท์**สาระสำคัญ**ได้รับแจ้งจากชาวบ้านว่า เมื่อวันที่ ๒ กุมภาพันธ์ ๒๕๖๔ ได้มีผู้ใช้รถแบคโฮ ทำการขุดดินบริเวณ บ้านโคกกะพี้ทอง หมู่ที่ ๑๑ ตำบลหินดาด ก่อนถึงสามแยกบ้านหนองยารักษ์ และมีการใช้รถบรรทุกสิบล้อบรรทุกดินวิ่งผ่านถนนลาดยางของหมู่บ้าน ซึ่งเกรงว่า ถนนอาจชำรุดจากการบรรทุกดินของรถสิบล้อ จึงขอให้ พนักงานเจ้าหน้าที่ที่ได้รับแต่งตั้งพระราชบัญญัติการขุดดินและถมดิน พ.ศ. ๒๕๔๓ ได้เข้าไปตรวจสอบสถานที่ขุดดิน**ผลการดำเนินการ** นายวิชาญ ก่อมขุนทด รองนายก อบต.หินดาด , นายปํญญา ผันดอนดู่ พนักงานเจ้าหน้าที่ที่ได้รับแต่งตั้งพระราชบัญญัติการขุดดินและถมดิน พ.ศ. ๒๕๔๓ ,นางสาวอริศรา ปักษา รองปลัด อบต. หินดาด และนายศิริชัย ไขขุนทด นิติกร อบต. หินดาด ได้เข้าไปตรวจสอบสถานที่ที่มีขุดดินและบรรทุกดิน ตามที่มีการร้องเรียนแล้วเมื่อวันที่ ๒ กุมภาพันธ์ ๒๕๖๔ พบว่า พบรถสิบล้อและรถแบคโฮของผู้ทำการขุดดิน มีการขุดดินตามที่มีการร้องเรียนจริง แต่เป็นการขุดเพื่อลอกหน้าดินในที่นาของชาวบ้าน มีความลึกไม่เกินสามเมตร มีพื้นที่ปากบ่อไม่เกินหนึ่งหมื่นตารางเมตร พนักงานเจ้าหน้าที่จึงได้แนะนำให้ผู้ทำการขุดดินทราบว่า แม้เป็นการขุดดินที่มีความลึกไม่เกินสามเมตรแต่ก็ต้องเว้นระยะห่างจากแนวเขตที่ดินของเจ้าของที่ดินข้างเคียงไม่น้อยกว่าสองเท่าของความลึกของบ่อดินที่จะขุด ซึ่งผู้ทำการขุดดิน ได้เข้าใจและปฏิบัติตามโดยได้หยุดการขุดดินและเคลื่อนย้ายเครื่องจักร ออกจากสถานที่ ที่มีการขุดดินแล้ว |
| **๕.เรื่อง**กรณีชาวบ้านขุดบ่อดินชิดคันคูสระน้ำสาธารณประโยชน์ระจำหมู่บ้าน หมู่ที่ ๒๑**ผู้ร้องเรียน**นายประภาส มืมขุนทดผู้ใหญ่บ้าน หมู่ที่ ๕**สาระสำคัญ**นายประภาส มืมขุนทด ผู้ใหญ่บ้าน หมู่ที่ ๕นายสุวิทย์ พวงสมบัติ ผู้ใหญ่บ้าน หมู่ที่ ๑ พร้อมด้วยสมาชิกสภาองค์การบริหารส่วนตำบลหินดาด หมู่ที่ ๑ และหมู่ที่ ๒๑ และชาวบ้านหมู่ที่ ๑ ตำบลหินดาด ได้แจ้งขอให้ อบต. หินดาด ดำเนินการไกล่เกลี่ยปัญหาข้อพิพาท กรณีชาวบ้าน หมู่ที่ ๑ ได้ขุดบ่อดินในที่ดินของตนเองชิดคันคูสระน้ำสาธารณประโยชน์ประจำหมู่บ้าน หมู่ที่ ๒๑บริเวณทางด้านทิศตะวันตก จนเป็นเหตุให้คันคูสระน้ำทรุดและมีน้ำไหลซึมรั่วออกจากสระน้ำประจำหมู่บ้าน**ผลการดำเนินการ** ผู้แทนของอบต. หินดาด ได้ดำเนินการเจรจาไกล่เกลี่ยเพื่อหาทางออกและแก้ไขปัญหาดังกล่าว ซึ่งทุกฝ่ายสามารถเจรจาตกลงไกล่เกลี่ยปัญหาข้อพิพาทกันได้ ดังนี้ ๑. ชาวบ้าน หมู่ที่ ๑ซึ่งเป็นผู้ดำเนินการขุดบ่อดินดังกล่าว จะดำเนินการถมบ่อดินที่ได้มีการขุดชิดคันคูสระน้ำสาธารณประโยชน์ประจำหมู่บ้าน หมู่ที่ ๒๑บริเวณทางด้านทิศตะวันตก ให้เสมอกับแนวระดับพื้นที่ดินของตนก่อนที่จะมีการขุดบ่อดินดังกล่าว ๒. อบต. หินดาด จะดำเนินปรับปรุง หรือซ่อมแซม คันคูสระน้ำของหมู่ที่ ๒๑ บริเวณทางด้านทิศตะวันตก ที่มีการทรุดตัวของดิน เพื่อป้องกันการพังทลายของคันคูสระน้ำ และไม่ให้น้ำไหลรั่วซึมออกจากสระน้ำหมู่บ้าน หมู่ที่ ๒๑ ทั้งนี้ เพื่อเป็นการเตรียมความพร้อม ในกรณีที่มีฝนตกหนักและมีน้ำหลาก และให้คันคูสระน้ำของหมู่บ้าน มีความมั่นคงแข็งแรง  |
| **๖. เรื่อง** ร้องเรียนการถมดิน**ผู้ร้องเรียน** นายโชควาสนา เมียนขุนทด ผู้ใหญ่บ้าน หมู่ที่ ๗**สาระสำคัญ** นายโชควาสนา เมียนขุนทด ผู้ใหญ่บ้าน หมู่ที่ ๗ ตำบลหินดาด อำเภอด่านขุนทด จังหวัดนครราชสีมา ได้มีหนังสือร้องเรียน ลงวันที่ ๑ เมษายน ๒๕๖๔ แจ้งว่า ได้รับแจ้งจากชาวบ้านว่า นางสุวรรณ์ มาขุนทดได้ทำการถมดินเกินประมาณ สูงกว่าที่กำหนด จึงประสงค์ขอให้ อบต. หินดาด ดำเนินการตรวจสอบ**ผลการดำเนินการ**องค์การบริหารส่วนตำบลหินดาดได้พิจารณากรณีดังกล่าวแล้ว โดยมอบหมายให้กองช่าง ในฐานะหน่วยงานที่รับผิดชอบโดยตรงเป็นผู้ดำเนินการ |
| **๗. เรื่อง** ขอให้ตรวจสอบที่ดินตามหลักฐานสำเนาโฉนดที่ดิน เลขที่ ๕๗๘๓๑ เลขที่ดิน ๔๙ ลงวันที่ ๒๐ เมษายน ๒๕๔๕**ผู้ร้องเรียน** บริษัท พี เพาเวอร์ คอนสตรัคเตอร์ จำกัด**สาระสำคัญ** บริษัท พี เพาเวอร์ คอนสตรัคเตอร์ จำกัด แจ้งว่า บริษัทฯ ได้เข้าร่วมโครงการโรงไฟฟ้าชุมชนเพื่อเศรษฐกิจฐานราก โครงการนำร่อง โรงงานไฟฟ้าก๊าซชีวภาพจากพืชพลังงานหญ้าเนเปียร์ และขอให้ทาง อบต. หินดาด ตรวจสอบการใช้ประโยชน์ที่ดินโครงการที่ดินโรงไฟฟ้าชุมชน เพื่อเศรษฐกิจฐานราก ตามสำเนาโฉนดที่ดิน เลขที่ ๕๗๘๓๑ เลขที่ดิน ๔๙ ลงวันที่ ๒๐ เมษายน ๒๕๔๕**ผลการดำเนินการ**องค์การบริหารส่วนตำบลหินดาดได้มีหนังสือแจ้งผลการตรวจสอบที่ดินตามหลักฐานสำเนาโฉนดที่ดิน เลขที่ ๕๗๘๓๑ เลขที่ดิน ๔๙ ลงวันที่ ๒๐ เมษายน ๒๕๔๕ ให้บริษัทฯ ทราบแล้วว่า ที่ดินดังกล่าวตั้งอยู่ในเขตพื้นที่รับผิดชอบขององค์การบริหารส่วนตำบลห้วยบง อำเภอด่านขุนทด จังหวัดนครราชสีมา ไม่อยู่ในเขตรับผิดชอบขององค์การบริหารส่วนตำบลหินดาด แต่อย่างใด ดังนั้น หากท่านประสงค์จะดำเนินกิจการใดๆ ในที่ดินตามหลักฐานสำเนาโฉนดที่ดิน เลขที่ ๕๗๘๓๑ เลขที่ดิน ๔๙ ขอให้ท่านได้ติดต่อกับทางองค์การบริหารส่วนตำบลห้วยบง ต่อไป |
| **๘. เรื่อง**ร้องเรียนคัดค้านการจัดทำโครงการก่อสร้างต่อเติมท่อลอดเหลี่ยม**ผู้ร้องเรียน**ชาวบ้าน หมู่ที่ ๘ บ้านศรีบุญเรือง**สาระสำคัญ**ชาวบ้านทุ่งสว่าง หมู่ที่ ๗ ตำบลหินดาด ได้ร้องเรียนคัดค้านโครงการก่อสร้างต่อเติมท่อลอดเหลี่ยมหมู่ที่ ๘จุดพื้นที่ของโครงการฯอยู่บริเวณปากทางเข้าหมู่บ้านศรีบุญเรือง หมู่ที่ ๘ ทางหลวงแผ่นดิน - บ้านศรีบุญเรือง หมู่ที่ ๘ เนื่องจากชาวบ้านอ้างว่า หากการจัดทำโครงการฯ สำเร็จจะทำให้น้ำไหลลงสู่พื้นที่นาของชาวบ้านเป็นจำนวนมาก และทำให้น้ำท่วมถนนที่ใช้ในการสัญจรในเขตที่นาตน **ผลการดำเนินการ**วันที่ ๑๘ พฤษภาคม ๒๕๖๔ เวลา ๑๐.๓๐ นาฬิกา นายวิชาญ ก่อมขุนทด รองนายก อบต.หินดาด นายสิริเชษฐ์ รุ่งสิทธิ์รัฐกร ปลัดอบต. หินดาด และคณะ ได้ลงพื้นที่ตรวจสอบข้อเท็จจริงและร่วมกันแก้ไขและเสนอแนะแนวทางการแก้ไขปัญหาให้ชาวบ้านผู้ร้องเรียนแล้ว แต่ไม่สามารถตกลงกันได้ จึงเสนอให้หยุดการจัดทำโครงการฯ ดังกล่าว และเสนอให้มีการย้ายจุดพื้นที่ในการก่อสร้างโครงการฯ จากจุดเดิมมาก่อสร้างบริเวณคันคูสระน้ำสาธารณประโยชน์ (สระสี่เหลี่ยม) หมู่ที่ ๗ ตรงแนวลำคลองสาธารณะเดิม แทน ทั้งนี้ ได้แจ้งให้ผู้ใหญ่บ้านทั้ง ๒ หมู่บ้าน ดำเนินการจัดทำประชาคมชาวบ้านเพื่อเสนอโครงการฯ นำบรรจุไว้ในแผนพัฒนาท้องถิ่น เพื่อจัดทำโครงการฯ ในอนาคต ต่อไป |
| **๙. เรื่อง**ขอสอบแนวเขตที่สาธารณประโยชน์ (ป่าช้า)**ผู้ร้องเรียน** นายโชควาสนา เมียนขุนทด ผู้ใหญ่บ้าน หมู่ที่ ๗ **สาระสำคัญ** ผู้ร้องมีความประสงค์ขอสอบแนวเขตที่สาธารณประโยชน์ (ป่าช้า) เนื่องจากได้รับแจ้งจากชาวบ้านว่ามีการบุกรุกที่ดินฯ ทำกิน ทั้งนี้ เพื่อเป็นการรักษาที่สาธารณประโยชน์แปลงดังกล่าว พร้อมขอให้องค์การบริหารส่วนตำบลหินดาด ประสานงานไปยังสำนักงานที่ดินจังหวัดนครราชสีมา สาขาด่านขุนทด เพื่อดำเนินการรังวัดตรวจสอบแนวเขตที่สาธารณประโยชน์แปลงดังกล่าว”**ผลการดำเนินการ** องค์การบริหารส่วนตำบลหินดาด ได้ดำเนินการแก้ไขปัญหาดังกล่าว โดยมีหนังสือถึงอำเภอด่านขุนทด เพื่อประสานงานกับสำนักงานที่จังหวัดนครราชสีมา สาขาด่านขุนทด ให้มาดำเนินการรังวัดสอบแนวเขต ที่สาธารณประโยชน์ (ป่าช้า) ดังกล่าวแล้ว |
| **๑๐. เรื่อง**ชาวบ้านทำการขุดท่อน้ำออกจากแนวถนนหมู่บ้านหนองยารักษ์ หมู่ที่ ๒๔**ผู้ร้องเรียน**นายสงคราม อ่อนตา ผู้ใหญ่บ้าน หมู่ที่ ๒๔**สาระสำคัญ**นายสงคราม อ่อนตา ผู้ใหญ่บ้าน หมู่ที่ ๒๔ ได้แจ้งต่อ งานป้องกันและบรรณเทาสาธารณภัย อบต. หินดาด ว่า มีชาวบ้านทำการขุดท่อน้ำออกจากแนวถนนในหมู่บ้านหนองยารักษ์ หมู่ที่ ๒๔ ตำบลหินดาดอำเภอด่านขุนทดจังหวัดนครราชสีมา**ผลการดำเนินการ**วันที่ ๑๒ กรกฎาคม ๒๕๖๔ เวลา ๐๙.๓๐ นาฬิกา นายปัญญา ผันดอนดู่ ผู้อำนวยการกองช่าง จ่าเอกเกียรติศักดิ์ เนตรคุณ เจ้าพนักงานป้องกันและบรรเทาสาธารณภัย และนิติกร อบต. หินดาด ได้ร่วมกับผู้ช่วยผู้ใหญ่บ้านหมู่ที่ ๒๔ ลงพื้นตรวจสอบข้อเท็จจริงกรณีดังกล่าว บริเวณถนนเชื่อมต่อระหว่างหมู่บ้านหนองรักษ์ หมู่ที่ ๒๔ - บ้านค่ายทะยิง หมู่ที่ ๖ โดยพบร่องรอยการนำท่อจำนวน ๑ ท่อนที่วางลอดใต้ถนน ออกจากจุดเดิมที่วางไว้ สอบถามนางอุทัย ถาวร เจ้าของนา ที่อยู่ติดแนวถนนดังกล่าวได้ให้ข้อมูลว่า เนื่องจากฝนตกหนักและมีน้ำท่วมทำให้น้ำไหลไม่สะดวกตนจึงได้ทำการเอาท่อออกจากจุดเดิม เพื่อให้น้ำไหลได้สะดวกขึ้น และจะดำเนินการฝังท่อให้อยู่ในสภาพเดิมทั้งนี้ นายปัญญา ผันดอนดู่ ผู้อำนวยการกองช่าง ได้สั่งชำชับนางอุทัย ถาวร ให้ดำเนินการนำท่อน้ำฝังไว้บริเวณจุดเดิมโดยเร็ว |
| **๑๑. เรื่อง**กรณีชาวบ้านทำการถมดินส่งผลทำให้น้ำไหลไม่สะดวกบริเวณพื้นที่ หมู่ที่ ๑๗**ผู้ร้องเรียน** ผู้ใหญ่บ้าน หมู่ที่ ๑๗**สาระสำคัญ** เมื่อวันที่ ๑๙ กรกฎาคม ๒๕๖๔ กองช่าง อบต. หินดาด ได้ รับแจ้งจากผู้ใหญ่บ้าน หมู่ที่ ๑๗ ว่า มีชาวบ้านได้ทำการถมดินในที่ดินของตนเองซึ่งอยู่ติดกับถนนสาธารณะ บริเวณตรงข้ามวัดบ้านหินดาดเหนือ หมู่ที่ ๑๗ เมื่อเกิดฝนตกหนักทำให้น้ำระบายจากในหมู่บ้าน ไหลไม่สะดวก ส่งผลทำให้มีน้ำขัง **ผลการดำเนินการ** วันที่ ๑๙ กรกฎาคม ๒๕๖๔ เวลา ๑๐.๐๐ นาฬิกา นายปัญญา ผันดอนดู่ ผู้อำนวยการกองช่าง และนิติกร อบต. หินดาด ได้ร่วมกับผู้ใหญ่บ้าน หมู่ที่ ๑๗ ลงพื้นตรวจสอบข้อเท็จจริงกรณีดังกล่าวบริเวณที่ดินฝั่งตรงข้ามวัดบ้านหินดาดเหนือ หมู่ที่ ๑๗ โดยพบร่องรอยการถมดิน และมีท่อน้ำขนาด ๑๒นิ้ว จำนวนหลายท่อนวางบริเวณใกล้เคียงที่ดินดังกล่าว สอบถามเจ้าของที่ดิน ได้ให้ข้อมูลว่า เนื่องจากที่ดินของตนเองอยู่บริเวณพื้นที่ต่ำทำให้มีน้ำท่วมขัง เมื่อเกิดฝนตกหนัก จึงจำเป็นต้องทำการถมดิน เพื่อไม่ให้น้ำท่วมขังในที่ดินของตนเองนายปัญญา ผันดอนดู่ ผู้อำนวยการกองช่าง ได้แจ้งเจ้าของที่ดินว่า เนื่องพื้นที่ที่มีการถมดินนั้นอยู่ติดกับถนนสาธารณะ เจ้าของที่ดินที่ทำการถมดินควรจัดให้มีการระบายน้ำอย่างเพียงพอ ตาม พรบ. การขุดดินถมดินเพื่อไม่ให้ส่งผลกระทบกับน้ำที่ไหลในหมู่บ้านและชุมชน โดยท่อน้ำที่ใช้ระบายน้ำ ควรใช้ท่อขนาด ประมาณ ๒๔ นิ้ว หรือ ๖๐ เซนติเมตร ทั้งนี้ เจ้าของที่ดิน ได้ยินยอมที่จะวางท่อระบายน้ำขนาด ๒๔ นิ้ว หรือ ๖๐ เซนติเมตร เพื่อแก้ไขและป้องกันปัญหาน้ำท่วมขังของชุมชน ในอนาคตต่อไป |
| **๑๒. เรื่อง**น้ำไม่ไหลเข้าสระหมู่บ้าน **ผู้ร้องเรียน**นางสาวอรวรรณ โคกขุนทด**สาระสำคัญ**ผู้ร้องได้ร้องทุกข์ขอความช่วยเหลือว่า ได้รับความเดือดร้อน เนื่องจากน้ำฝนที่เกิดจากฝนตกตามธรรมชาติ ไม่ไหลเข้าสระน้ำประจำหมู่บ้านนาโคกพัฒนา หมู่ที่ ๒๓ จึงทำให้ชาวบ้านอาจขาดแคลนน้ำสำหรับใช้ในการอุปโภค - บริโภค ในอนาคตได้ ทั้งนี้ ท่านประสงค์ให้ อบต.หินดาด ปกปิดชื่อของท่านเป็นความลับในการร้องเรียนครั้งนี้**ผลการดำเนินการ** ๑) อบต. หินดาดได้พิจารณาข้อเท็จจริงในเบื้องต้นกรณีดังกล่าวแล้วเห็นว่า ปัญหาดังกล่าวเกิดจากการกระทำของผู้ใหญ่บ้าน ซึ่งอยู่ในอำนาจบังคับบัญชาและกำกับดูแลของกำนันตำบลหินดาด ดังนั้น อบต. หินดาด จึงได้พิจารณาส่งเรื่องร้องทุกข์ของท่านให้กับกำนันตำบลหินดาด เพื่อพิจารณาดำเนินการตรวจสอบและแก้ไขปัญหาดังกล่าวแล้ว ทั้งนี้ หากผลการพิจารณาดำเนินการเป็นประการใด องค์การบริหารส่วนตำบลหินดาด จะแจ้งให้ท่านทราบต่อไป ๒) เมื่อวันที่ ๘กันยายน ๒๕๖๔เวลา ๑๔.๐๐น. นายประหัส เลิศกิจลักษณ์ พร้อมด้วยรองนายกองค์การบริหารส่วนตำบลหินดาด และหัวหน้าสำนักปลัด อบต หินดาด  ได้ลงไปตรวจสอบข้อร้องเรียนหมู่บ้านโคกพัฒนา ม. ๒๓เกี่ยวกับทางน้ำเข้าประปาหมู่บ้านและได้ไปพูดคุยกันเรียบร้อยแล้วโดยเจ้าของที่ที่ปิดที่กั้นน้ำเข้าแหล่งประปาหมู่บ้าน ได้ทำการเปิดที่กั้นน้ำในที่ีดินของตนเองเป็นที่เรียบร้อยแล้ว                          |

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***